APSTIPRINĀTS

VAS “Latvijas dzelzceļš”

iepirkuma komisijas

2017.gada 23.oktobra 3.sēdē

**Slēgtā konkursā** **“Daugavpils Šķirošanas stacijas attīstība: būvniecība”**

(iepirkuma identifikācijas Nr. LDZ 2017/6-IB/6.2.1.2/16/I/002/01-02)

**ieinteresēto piegādātāju jautājumi (iesūtīts 18.-20.10.2017.) un iepirkuma komisijas sniegtās atbildes:**

**Skaidrojums Nr.2**

|  |  |  |
| --- | --- | --- |
| **Nr.** | **Ieinteresētā piegādātāja jautājums** | **Iepirkuma komisijas atbilde** |
| 1. | *Par kandidātu atlases nolikuma 6.4.punktu -* Lūdzam komisiju apliecināt, ka Pretendents ir tiesīgs iesniegt EVIPD kā sākotnējo pierādījumu paziņojumā par līgumu vai iepirkuma procedūras dokumentos noteiktajām kandidātu atlases prasībām par tā apakšuzņēmēju vai personu, uz kuras iespējām Pretendents balstās, kurš ir reģistrēti valstīs, kuras nav Eiropas Savienības dalībvalsts? | Iepirkuma komisija skaidro, ka ne Komisijas Īstenošanas Regula (ES) 2016/7, ar ko nosaka standarta veidlapu Eiropas vienotajam iepirkuma procedūras dokumentam (turpmāk – Regula), ne Publisko iepirkumu likums un Sabiedrisko pakalpojumu sniedzēju iepirkumu likums nesatur ierobežojumus iesniegt Eiropas vienoto iepirkuma procedūras dokumentu (EVIPD) arī par tādu apakšuzņēmēju vai personu, uz kuras iespējām kandidāts/pretendents balstās, kurš ir reģistrēts valstī, kura nav Eiropas Savienības dalībvalsts. Vienlaikus norādām, ka saskaņā ar Regulu, līgumslēdzēja iestāde vai līgumslēdzējs jebkurā brīdī procedūras laikā var lūgt jebkuram kandidātam/pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams procedūras pareizas norises nodrošināšanai.  |
| 2. |  Lūdzam apstiprināt, ka 3.pielikumā, punktā Nr.9., apakšpunktā 9.2. zem “elektroietaišu būvdarbu vadītājs” ir domāts elektronisko sakaru sistēmu un tīklu būvdarbu vadītājs, kā ir rakstīts pašā punktā Nr.9. | Jā, 3.pielikuma 9.2.apakšpunktā norādītajai pieredzei ir jābūt kā elektronisko sakaru sistēmu un tīklu būvdarbu vadītājam, atbilstoši 9.punktā norādītajai speciālista kvalifikācijai “Elektronisko sakaru sistēmu un tīklu būvdarbu vadītājs” |
| 3. | 4.pielikums, 3.veidlapas 6.punktā ir rakstīts: punktā 6.2) vadošajam dalībniekam izsniegtā pilnvara. Lūdzam paskaidrot, kas ir domāts zem vadošā dalībnieka? Vai tas pats, kas ģenerāluzņēmējs, vai vadošais dalībnieks var būt jebkurš dalībnieks, kurš pārstāv personu apvienību Latvijā un attiecīgi paraksta visus iesnieguma dokumentus? | 4.pielikuma 3.veidlapas 6.2.punktā norādītā “Vadošajam dalībniekam izsniegtā pilnvara” attiecas uz pilnvaru, kura tiek izsniegta 4.pielikuma 3.veidlapas 6.1.punktā norādītajam Pilnvarotajam dalībniekam. Vadošais dalībnieks var būt jebkurš personu apvienības dalībnieks, kurš pārstāv personu apvienību Latvijā un paraksta pieteikuma dokumentus.  |